Държавен вестник, бр. 102, 2022 г., стр. 91

БРОЙ  102	
Д Ъ Р Ж А В Е Н  В Е С Т Н И К 	
СТР.  91  
2. етап на установяване на енергийните 
характеристики на сградата, по време на 
който се извършват дейностите:
а) анализ на съществуващото състояние и 
енергопотреблението;
б) изготвяне на енергийни баланси, опреде-
ляне на базовото енергопотребление, анализ на 
текущото и базовото енергийно потребление, 
определяне на видовете измервания, които е 
необходимо да се направят в сградата, за да 
се установят характеристиките по основното є 
предназначение към момента на обследване-
то, както и експлоатационните параметри на 
техническите системи, потребяващи енергия;
в) измервания за събиране на данни и под-
робна информация, необходима за инженерни 
изчисления на енергийните характеристики 
на ограждащите конструкции и елементи на 
сградата и за енергопреобразуващите процеси 
и системи;
г) обработване и детайлизиран анализ на 
данните, събрани от измерванията в сградата, 
и систематизирането им по начин, позволяващ 
изчисляване на енергийните є характеристики 
в съответствие с методиката от приложение 
№ 1 в наредбата по чл. 31, ал. 4 от ЗЕЕ;
д) анализ на съществуващата система за 
управление на енергопотреблението;
е) изчисляване на енергийните характерис-
тики на сградата и определяне на потенциала 
за тяхното подобряване;
ж) идентифициране на наличните възобно-
вяеми източници на място, в близост и 
отдалечено от конкретната сграда и оценка 
на възможния дял на оползотворяването им 
в първичното потребление на енергия на 
сградата;
3. етап на разработване на мерки за по-
вишаване на енергийната ефективност и/
или мерки за оползотворяване на енергия от 
възобновяеми източници, по време на който 
се извършват дейностите:
а) изготвяне на списък от мерки с оценен 
енергоспестяващ ефект за повишаване на 
енергийната ефективност;
б) определяне на годишния размер на енер-
госпестяването за всяка мярка, остойностяване 
на единични мерки, подреждане на мерките 
по показател „срок на откупуване“;
в) формиране на пакети от енергоспестява-
щи мерки, определяне на годишния размер на 
енергоспестяването за всеки пакет с отчитане 
на взаимното влияние на отделните мерки 
в пакета, технико-икономическа оценка на 
всеки от пакетите от мерки, определяне на 
класа на енергопотребление, съответстващ 
на изпълнението на всеки пакет, в т.ч. на 
инвестициите за неговото изпълнение;
г) сравнителен анализ на оценените паке-
ти от мерки и определяне на икономически 
целесъобразния пакет от енергоспестяващи 
мерки за достигане на нормативно определе-
ния минимален клас на енергопотребление по 
скалата на класовете на енергопотребление 
за съответната категория сгради, към която 
сградата принадлежи по предназначение;
д) избор на пакет от енергоспестяващи 
мерки, съгласуван с възложителя, въз основа 
на който ще бъде издаден сертификатът за 
енергийни характеристики на сградата;
е) анализ и оценка на количеството спес-
тени емисии CO2 в резултат на разработените 
мерки за повишаване на енергийната ефек-
тивност – оценката се извършва по потребна 
енергия и поотделно за всеки от разработените 
пакети с енергоспестяващи мерки;
4. заключителен етап, по време на който 
се извършват следните дейности:
а) изготвяне на доклад и резюме за отра-
зяване на резултатите от обследването;
б) представяне на доклада и резюмето на 
собственика на сградата или управителя на 
етажната собственост/сдружението на соб-
ствениците.
(2) Енергията от възобновяеми източници 
се оценява като алтернатива на доставената 
енергия от невъзобновяеми източници по 
съотношението „разходи – ползи“ и включва:
1. идентифициране на енергопреобра-
зуващите и енергопреносните системи за 
оползотворяване на енергия от възобновяеми 
източници, приложими за конкретната сграда;
2. техническа оценка за съвместимост, осъ-
ществимост и функционалност на наличните 
системи за генериране на топлина и/или студ 
в сградата и системите за електроснабдяване 
със системи за оползотворяване на енергия 
от възобновяеми източници, които могат да 
се оползотворят на място, в близост или от-
далечено от сградата;
3. събиране на информация за наличния 
потенциал на слънчевата енергия за района 
на местонахождение на сградата и за други 
възобновяеми източници на енергия в района 
на сградата;
4. изчисляване на първичната невъзобновя-
ема енергия, първичната възобновяема енергия 
и общата първична енергия за сградата по 
методиката от приложение № 1 на наредбата 
по чл. 31, ал. 4 от ЗЕЕ;
5. определяне на дела на възобновяемата 
енергия в общия енергиен баланс на сградата 
по първична енергия;
6. определяне на прогнозната стойност на 
инвестициите за оползотворяване на енерги-
ята от възобновяеми източници в сградата;
7. изчисляване на спестените емисии СО2 
в резултат на включването на източници на 
възобновяема енергия.
(3) Мерките за повишаване на енергий-
ната ефективност следва да са съобразени с 
предназначението на сградата и да отговарят 
на изискванията на наредбата по чл. 18, ал. 2 
от ЗЕЕ.